En lastbil er kørt ind i varehuset Åhlens på Drottninggatan i Stockholm, og ifølge det svenske sikkerhedspoliti, Säpo, er mindst tre døde og mange er såret.

Svensk politi siger til svt.se, der er tale om et muligt terrorangreb.

Ifølge SVT's reporter på stedet bliver der advaret mod terror af politiet i byens centrum.

Al metro-trafik er lukket, og politiet opfordrer alle til at holde sig væk fra Stockholms centrum.

Flere bevæbnede betjente, som stod ved stormagasinet Åhléns, begyndte at affyre skud, rapporterer Aftonbladets journalist på stedet.

På stedet lugter der af røg, og det er tåget, lyder det fra Aftonbladets journalist.

Lastbilen er brudt i brand, og der er 20 brandbiler på stedet. Til Sveriges Radio siger en talsmand for Stockholms brandvæsen, at de forsøger at slukke ilden og tage hånd om de skadede.

Dr.dk dækker hændelsen i Stockholm live.